[{"text_idx": "#000008", "text": "Okazis en Pekino ceremonio de subskribado"}, {"text_idx": "#000009", "text": "pri kuneldonado de Esperanta versio de Unesko-kuriero"}, {"text_idx": "#000011", "text": "Fang Zhenghui, vicprezidanto de C\u0302IEG, diskonigis la historion de El Popola C\u0302inio (EPC\u0302) en eldonado de Esperantaj libroj kaj gazetoj, kaj la esperon, ke Unesko-kuriero kontribuos por la paco kaj progreso de la mondo."}, {"text_idx": "#000012", "text": "Ian Denison, c\u0302efo pri eldonado kaj diskonigo de Unesko, diris, ke eldonado de Esperanta versio de Unesko-kuriero ligig\u0302as al la tasko de Unesko subteni la diversecon de kulturoj kaj lingvoj, kaj al la celo rapidigi disvastigon de Esperanto en la mondo."}, {"text_idx": "#000013", "text": "Duncan Charters, prezidanto de Universala Esperanto-Asocio (UEA), sendis gratulan mesag\u0302on al la ceremonio. Nome de UEA li esprimis sian dankon al EPC\u0302 pro g\u0302ia subteno al Unesko-kuriero, kaj la emon plimultigi kunlaborojn inter UEA kaj c\u0302inaj esperantistoj."}, {"text_idx": "#000014", "text": "Chen Ji, direktoro de Esperanto-sekcio de EPC\u0302, diris ke EPC\u0302 kunlaboros kun UEA por plenumi la tradukadon de Unesko-kuriero, kune kun esperantistoj el dek-kelkaj landoj. Tiel la gazeto kun koncepto \u201ckrei pacon per kulturo\u201d estos plue diskonigita, kaj la kulturo kaj idealo de Esperanto estos pli vaste konataj."}, {"text_idx": "#000016", "text": "Tiu estis la elektita novaj\u0302o de El Popola C\u0302inio por tiu c\u0302i semajno. Por pliaj informoj kaj aliaj novaj\u0302oj, vizitu nian retejon: ."}, {"text_idx": "#000017", "text": "ceremonio: festo por speciala religia au\u0306 publiko okazo.\nel-doni: produkti kaj publikigi verkon.\nkoncepto: g\u0302enerala ideo pri nekonkreta afero, mensa bildo pri io.\nkuriero: homo, kies okupo estas rapide porti korespondaj\u0302ojn au\u0306 pakaj\u0302ojn. La vorto kuriero ofte estas uzata kiel nomo de gazeto.\nreprezentanto: homo prezentanta sin nome de iu asocio.\nsekcio: parto de asocio, oficejo, laborejo au\u0306 simile.\nsub-skribi: skribi sian nomon fine de dokumento por montri, ke oni mem verkis g\u0302in, au\u0306 por konsenti pri la enhavo."}, {"text_idx": "#000018", "text": "sub-teni: helpi homon, asocion, projekton, politikon au\u0306 simile, por ke g\u0302i sukcesu.\nversio: aparta formo de teksto, kiu diferencas de aliaj formoj de tiu sama teksto.\nUnesko: Organizaj\u0302o de UN por Edukado, Scienco kaj Kulturo."}, {"text_idx": "#000021", "text": "jes, scivolemo. la artikoloj estos kreataj kiel g\u0302is nun en Parizo, sed vi eble devos timi pli ol nur pri la eldono en Esperanto, c\u0302ar la tuta Unesko-kuriero ankau\u0306 en la angla kaj en la franca estas financata de la c\u0302ina registaro, neniu alia registaro konsentis pagi g\u0302in."}, {"text_idx": "#000023", "text": "Kia bona novaj\u0302o ! Mi g\u0302ojas, ke ekzistas la Esperanta versio de Unesko-kuriero. Mi baldau\u0306 povos legi artikolojn en g\u0302i ! Dankon al la au\u0306toro pro tiu informo ! Sed mi havas demandon : kial oni skribas la vorton \"direktoro\" ? Kiaj estas la diferencoj inter \"direktoro\", \"direktisto\" kaj \"estro\" ? Dankon !"}, {"text_idx": "#000024", "text": "La baza vorto estas la vorto 'direkt-' en la Universala Vortaro':"}, {"text_idx": "#000026", "text": "'direktoro' evidente estas eu\u0306ropaj\u0302o, kies signifo estas 'direktanto' au\u0306 'direktisto' kaj estro estas iom pli g\u0302enerala signifo.Vidu en la Plena Ilustrita Vortaro:"}, {"text_idx": "#000028", "text": "Algluita kiel ric\u0302a teksto. Alglui plat-tekste"}, {"text_idx": "#000033", "text": "Por bone funkcii, uea.facila uzas kuketojn. Legu nian Privatecan politikon por ekscii kiel ni uzas viajn informojn kaj la Uzkondic\u0302ojn por esti uzanto de la retejo."}]